b'\n_START_ARTICLE_\nCarmen Amariei\n_START_PARAGRAPH_\nCarmen Amariei Lungu (f\xc3\xb8dt 3. september 1978) er en rum\xc3\xa6nsk h\xc3\xa5ndboldspiller, der nu spiller i Terom Ia\xc5\x9fi efter at have spillet en \xc3\xa5rr\xc3\xa6kke i danske klubber. Hun er gift med Radu Lungu._NEWLINE_Efter at have sl\xc3\xa5et sit navn fast som h\xc3\xa5rdtskydende back i V\xc3\xa2lcea samt franske ESBF Besan\xc3\xa7on og p\xc3\xa5 det rum\xc3\xa6nske landshold kom Carmen Amariei i 2004 til Randers HK. Efter en s\xc3\xa6son her skiftede hun til Slagelse DT, inden hun tog et par s\xc3\xa6soner i sit hjemland. Da Anja Andersen blev tr\xc3\xa6ner for FC K\xc3\xb8benhavn, hentede hun igen Amariei til Danmark, men da dette hold lukkede det f\xc3\xb8lgende \xc3\xa5r, skiftede Amariei til Viborg HK, hvor hun fik en enkelt s\xc3\xa6son, inden det igen gik hjem til Rum\xc3\xa6nien._NEWLINE_Hun har spillet p\xc3\xa5 det rum\xc3\xa6nske landshold, men stoppede p\xc3\xa5 grund af utilfredshed med tr\xc3\xa6neren. Hun har vundet EHF Champions League, DM, VM og flere andre titler. Efter VM 1999 blev hun k\xc3\xa5ret til bedste spiller.'